La renkontiĝo koincidis kun la vilaĝa ĉefa festo de Canet de Mar kio ja reliefigis la kunvenon ĉar la ĉeestantoj povis ĝui la feston vespere kaj nokte, kie okazis, vendrede, artfajraĵoj ĉe-plaĝe, juna festo, koncertoj, balo, kaj sabate, la magia nokto per parado de gigantoj, drakoj kaj aliaj kartonaj fajro-bestoj, diabloj ĵetante fajron ĉion akompanata de la popola muziko de niaj tipaj grakŝalmoj kaj tamburoj. Poste okazis juna festo kaj balo ĉe la marborda promenejo, ĝis la nokto-nokto-fin’.
#000003
Mi ankaŭ bedaŭras ne ĉeesti, vesperan vendredon, la plene partoprenitan atelieron, ĉefe de eksterlandanoj, pri sardanoj, nia popola danco, gvidita de esperantisto Mon Cardona.
#000004
Mi tre ŝatis la prelegon “Muzikaj efektoj ” de Víctor Solé. Akurate kaj komprenige, vide kaj aŭde, eĉ amuze, li prezentis la teĥnikojn de orkestrado, kiujn la ne faka aŭdantaro ne rimarkas dum la koncerto, por ricevi iujn determinitajn efektojn. Temis pri lia unua prelego en Esperantujo kaj mi kuraĝigas lin daŭrigi en tiu agado kio ja estas tre interesa cele al plibonigo de nia divers-kampa agado.
#000005
Kompleksa temo tiu de la dua prelego “Akceptado de enmigrintoj en la katalunaj lernejoj”, far Rubén Fernández. La preleganto insistis pri la cirkulero de 1994 kun la rekomendo de la registaro, rilate al malkoncentriĝo de la enmigrintoj, kiam en lernejo enskribiĝis pli ol 15% de enmigrintoj, cele al plej bona solvo por ilia integriĝo. Tiam evidentiĝis du aferoj: unue, la ne taŭgeco de la vorto “integriĝo” ĉar oni konstatas ke, se temas pri bonvola agado, la celo estus la ensociiĝo de la enmigrintoj kaj due, ke la celo de tiu malkoncentrado estas solvi la problemojn de la indiĝenoj kaj ne tiuj de la enmigrintoj. La preleganto starigis tre interesan debaton inter la ĉeestantoj kio ja okazigis ke la prelego nur atingis pritrakti la unuajn jarojn, 1994-1997, de la amasa alveno de eksterhispanaj enmigrintoj devenantaj el malriĉaj landoj.
#000006
Sabaton kaj dimanĉon, matene, la enkonduka kurso de esperanto, gvidata de Pedro Martín estis sufiĉe nombre partoprenata.
#000008
Ekster-programe oni organizis dutagan debato-kunvenon, po unu horo ĉiutage, pri du temoj kiuj ĵuse aperis en Nia-listo (poŝta listo de Kataluna Esperanto-Asocio): 1) KEA-videbleco per la medioj, ĉefe interrete (retejoj, blogoj, Facebook, Twitter) kaj KEA-reklamado ĉe Vilaweb, -la plej kohera kaj antikva reta ĵurnalo- kaj 2) la nuna agresa kaj abomena prema kampanjo por la angla lingvo rilate al kiu ni rimarkas la mutecon de la intelektuloj kaj la kontraŭdiro de la ĝenerala homa agado inter la rifuzo de la premo de la hispanaj registaro kaj tribunaloj kontraŭ la kataluna lingvo kaj favore al la hispana kaj la angoro, la obsedo por enkonduki la anglan en la edukado cele al trilingva (kataluna-hispana-angla) edukado; tio ja signifas ke katalunoj batalas kontraŭ la hispana imperiismo kaj volonte petas la anglan imperiismon krom pagante la elspezojn, t.e. kokritaj, bastonitaj kaj kontentaj.
#000009
Sabate kaj dimanĉe, la Atelieron pri “Talismanoj – esperanta kartaro” de Abel Montagut, partoprenis multaj el la ĉeestantoj, kiuj multe ĝuis la ludon. Vi povas vidi pri kio temas per la video pri ĝia prezentado en la 71a Hispana Kongreso de Esperanto (Almagro, 2012). Mi ege rekomendas tiun ludon por la enkondukaj kursoj de esperanto, eĉ por la infanoj, ĉar krom ĝui la ludadon, helpas praktiki la lingvon kaj koni ĝian historion.
#000010
Tre interesa estis la prezentado de la “Agenda de la Terra (Agendo de la lando)“. La Agendo de la Lando ne similas al la aliaj agendoj. Ĝi komencas somere, ĝi komprenas 15 monatojn kaj ne estas nur agendo. Skribita en la kataluna, esperanto kaj ĉiujare en malsama minorigita lingvo (ĉijare la okcitana), estas ankaŭ la kultura kaj aktivisma gvidilo por iri de la indigno kaj la popularaj enketoj pri la sendependeco al la definitiva ago por konstrui sen perantoj la landon de la mondo kiun ni volas. Per ĝia aĉeto oni donas ĉiujare 7% de ĝia prezo al diversaj sociaj entoj. La tria lingvo estos ĉiujare malsama kaj elektita de la uzantoj de la agendo. Venontjare oni prezentos la poŝtelefonan eldonon.
#000011
Antaŭ la fina komuna tagmanĝo, renkontiĝano, Gabriel Cerdà, improvize koncertis per grakŝalmo kaj ludis tipajn popolajn melodiojn.
#000012
Ĉarma etoso regis dum tuta la renkontiĝo. Mi gratulas kaj dankas la laboron de la organizantoj!
#000013
Konkurso pri ‘tintiloj’. Foto: Marta Moliné
#000021
Obert: Dimecres de 17 a 19h
#000027
This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful.
#000031